# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Adroddiad Blynyddol 2022-23 y Cynghorwyr Cenedlaethol ar Drais yn erbyn Menywod, Trais ar sail Rhywedd, Cam-drin Domestig a Thrais Rhywiol 2022-2023** |
| **DYDDIAD**  | **12 Tachwedd 2021**  |
| **GAN** | **Jane Hutt, Y Gweinidog Cyfiawnder Cymdeithasol**  |

Mae'n bleser gennyf ddatgan cyhoeddi Cynllun Blynyddol 2022-23 a luniwyd gan Yasmin Khan a Nazir Afzal OBE, y Cynghorwyr Cenedlaethol dros Drais yn erbyn Menywod, Trais ar sail Rhywedd, Cam-drin Domestig a Thrais Rhywiol. Mae hyn hefyd yn un o ofynion Deddf Trais yn erbyn Menywod, Cam-drin Domestig a Thrais Rhywiol (Cymru) 2015.

Mae Adran 22 o'r Ddeddf yn ei gwneud yn ofynnol i'r Cynghorwyr Cenedlaethol baratoi cynllun blynyddol sy'n nodi eu huchelgeisiau ar gyfer y flwyddyn ariannol sydd i ddod. Rwyf wedi adolygu'r cynllun blynyddol ac wedi cytuno i'w gyhoeddi.

Mae'r Cynghorwyr Cenedlaethol wedi cefnogi’n llwyr ein huchelgais i ddileu pob math o drais ar sail rhywedd ac i wneud Cymru'r lle mwyaf diogel yn Ewrop i fod yn fenyw. Mae eu cynllun blynyddol terfynol yn parhau i sicrhau bod ymyriadau'n effeithiol a'u bod yn canolbwyntio ar atal, addysg a chymorth priodol ac, yn bwysig iawn, bod lleisiau goroeswr yn ganolog i'n hymateb.

Yn gynharach eleni, cytunais i ymestyn tymor swyddi’r Cynghorwyr Cenedlaethol presennol hyd at fis Gorffennaf 2022 i ddarparu sefydlogrwydd y mae mawr ei angen i'n rhanddeiliaid a defnyddwyr eu gwasanaethau wrth i ni barhau i fyw drwy effaith pandemig COVID-19. Felly, bydd y cynllun hwn yn cwmpasu’r holl gyfnod sy’n weddill o’u tymor.

Hoffwn ddiolch i'r Cynghorwyr Cenedlaethol am eu harbenigedd a'u cyngor amhrisiadwy drwy gydol rhai o'r cyfnodau mwyaf heriol i ddioddefwyr, goroeswyr a gwasanaethau arbenigol yn y sector hwn.

Gellir gweld Cynllun Blynyddol 2022-23 yma:

[https://llyw.cymru/trais-yn-erbyn-menywod-cam-drin-domestig-thrais-rhywiol-cynllun-blynyddol-cynghorwyr-cenedlaethol-2022-2023](https://eur01.safelinks.protection.outlook.com/?url=https%3A%2F%2Fllyw.cymru%2Ftrais-yn-erbyn-menywod-cam-drin-domestig-thrais-rhywiol-cynllun-blynyddol-cynghorwyr-cenedlaethol-2022-2023&data=04%7C01%7CStephanie.Ferry%40gov.wales%7Cb057ac8a5ed042456f8908d9923e6a69%7Ca2cc36c592804ae78887d06dab89216b%7C0%7C0%7C637701619024661423%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=t7rmg3j41mp1jU2h7d0DfwXJPlBj3Zd%2B8BCF%2FEa%2BFSY%3D&reserved=0)